C 149/94
SK
Úradný vestník Európskej únie
28.4.2023
Utorok 18. októbra 2022
Pozmeňujúci návrh 27 Návrh rozhodnutia Príloha I – usmernenie 6 – odsek 5 Text predložený Komisiou
Pozmeňujúci návrh
Mala by sa riešiť otázka rozdielov v zamestnanosti a odmeňo­ vaní žien a mužov.
Členské štáty by mali zabezpečiť rodovú rovnosť a väčšiu účasť žien na trhu práce, a to aj prostredníctvom zabezpečenia rovnakých príležitostí a kariérne­ ho postupu a odstránenia prekážok v prístupe k vedúcim pozíciám na všetkých úrovniach rozhodovania.
Mala by sa zabezpečiť rovnaká odmena za rovnakú prácu alebo prácu rovnakej hodnoty a mala by sa zabezpečiť transparentnosť odmeňovania.
Malo by sa podporovať zosúladenie pracovného, rodinného a súkromného života pre ženy aj mužov, najmä prostredníctvom prístupu k cenovo dostupným a kvalitným službám dlhodobej starostlivosti a službám vzdelávania a staro­ stlivosti v ranom detstve.
Členské štáty by mali zabezpečiť, aby rodičia a osoby s opatrovateľskými povinnosťami mali prístup k vhodnej dovolenke z rodinných dôvodov a pružným formám organizácie práce, a tak mohli zosúladiť svoj pracovný, rodinný a súkromný život, a mali by podporovať vyvážené využívanie týchto nárokov medzi ženami a mužmi.
Existujúce rodové rozdiely v zamestnanosti, odmeňovaní a dôchodkoch by sa mali odstrániť.
Členské štáty by mali zabezpečiť rodovú rovnosť a väčšiu účasť žien na trhu práce, a to aj zabezpečením rovnakých príležitostí, vzdelávania a kariérneho postupu a odstránením prekážok v prístupe k vedúcim pozíciám na všetkých úrovniach rozhodovania.
Členské štáty by mali urýchlene začať vykonávať smernicu Európskeho parlamentu a Rady o zlepšení rodovej vyváženosti medzi nevýkonnými riadiacimi pracovníkmi spoločností kótovaných na burze a súvisiacich opatreniach (1a).
Členské štáty by mali zabezpečiť, aby obdobia materskej a rodičovskej dovolenky boli adekvátne ohodnotené v zmysle príspevkov aj nárokov na dôchodok tak, aby sa vystihla dôležitosť výchovy budúcich generácií hlavne v kontexte starnúcej spoločnosti.
Rovnaká odmena za rovnakú prácu alebo prácu rovnakej hodnoty a transparentnosť odme­ ňovania by sa mali účinne zabezpečiť v súlade so zmluvami, napríklad vytvorením národných mzdových indexov na po­ rovnávanie mužov a žien v celej ich rozmanitosti.
Malo by sa podporovať zosúladenie pracovného, rodinného a súkromného života žien aj mužov, najmä všeobecným a účinným prístupom ku kvalitným službám dlhodobej starostlivosti a službám vzdelávania a starostlivosti v ranom detstve, ako aj rovnakým rozdelením starostlivosti a domácich povinností.
Členské štáty by mali zabezpečiť, aby rodičia a osoby s opatrovateľskými povinnosťami mali prístup k vhodnej dovolenke z rodinných dôvodov a pružným formám organizácie práce, a tak mohli zosúladiť svoj pracovný, rodinný a súkromný život, a mali by podporovať vyvážené využívanie týchto nárokov medzi ženami a mužmi.
Okrem toho by mali zabezpečiť prístup ku kvalitnej odbornej príprave pre opatrovateľov a uznávanie ich kvalifi­ kácií a podporovať zamestnávateľov v odvetví starostlivosti pri hľadaní a udržaní kvalifikovaných pracovníkov s osobitným zameraním na dôstojné pracovné podmienky.
Členské štáty by mali postupne napredovať smerom k plne platenej a rovnako dlhej materskej a otcovskej dovolenke.
(1a)
Zatiaľ neuverejnené v Úradnom vestníku Európskej únie.